Държавен вестник, бр. 93, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  93
(2) В случаите по ал. 1 възложителят може 
да публикува решение за промяна в Регистъра 
на обществените поръчки, с което удължава 
обявените срокове за подаване на заявления, 
когато:
1. в първоначално определения срок няма 
постъпили заявления или е получено само 
едно заявление;
2. това се налага в резултат от производство 
по обжалване.“
§ 23. В чл. 28 се правят следните изменения 
и допълнения:
1. В ал. 1, т. 3 думата „обекта“ се заменя 
с „предмета“.
2. Алинея 4 се изменя така:
„(4) Когато предвижда заплащане на до­
кументацията за участие, възложителят не 
може да определи цена, която е по-висока 
от действителните разходи за нейното отпе­
чатване и размножаване. При поискване от 
заинтересованото лице възложителят е длъ­
жен да изпрати документацията за сметка на 
лицето, отправило искането.“
3. Алинея 5 се изменя така:
„(5) Документацията за участие може да 
се закупува или получава до 10 дни преди 
изтичането на срока за получаване на офер­
тите или заявленията, а за поръчки по чл. 14, 
ал. 2 – до 7 дни.“
4. Създават се ал. 6, 7 и 8:
„(6) В случаите по чл. 76, ал. 3 и чл. 86, 
ал. 3 документацията може да се закупува 
или получава до три работни дни преди изти­
чането на срока за получаване на заявления 
за участие.
(7) Лицата имат право да разгледат до­
кументацията на място, преди да я закупят.
(8) В случаите по чл. 27а, ал. 1 възложи­
телят е длъжен да предостави безвъзмездно 
променената документация на лицата, заку­
пили такава преди издаване на решението 
за промяна.“
§ 24. В чл. 29 се правят следните изменения 
и допълнения:
1. Алинея 1 се изменя така:
„(1) Лицата могат да поискат писмено от 
възложителя разяснения по документацията 
за участие до изтичането на срока за нейното 
закупуване или получаване. Възложителят 
изпраща разясненията в 4-дневен срок от 
постъпването на искането.“
2. Създава се нова ал. 2:
„(2) В случай че от предоставяне на раз­
яснението от възложителя до крайния срок 
за получаване на оферти или заявления за 
участие остават по-малко от 6 дни, а в слу­
чаите по чл. 14, ал. 2 – по-малко от три дни, 
възложителят е длъжен да удължи срока 
за получаване на оферти или заявления за 
участие с толкова дни, колкото е забавата.“
3. Досегашната ал. 2 става ал. 3 и в нея в 
изречение първо думата „закупили“ се заменя 
с „получили“, а в изречение второ думите 
„закупува от“ се заменят с „предоставя на“.
§ 25. В чл. 30 се правят следните изменения:
1. В ал. 1, т. 3 думата „обекта“ се заменя 
с „предмета“.
2. Алинея 4 се изменя така:
„(4) В случаите по ал. 2 възложителят 
приема освен протокол от изпитване или 
сертификат, издадени от признат орган, или 
техническото досие на производителя и всяко 
друго относимо доказателство.“
§ 26. В чл. 32, ал. 2 думата „обектът“ се 
заменя с „предметът“.
§ 27. В чл. 33 се правят следните изменения 
и допълнения:
1. В ал. 1 след думите „своята оферта“ се 
добавя „с всеки относим документ“, а след 
думата „отговаря“ се добавя „по еквивален­
тен начин“.
2. В ал. 2 след думите „своята оферта“ се 
добавя „с всеки относим документ“.
3. Алинея 3 се изменя така:
„(3) В случаите по ал. 1 и 2 възложителят 
приема освен протокол от изпитване или 
сертификат, издадени от признат орган, или 
техническото досие на производителя и всяко 
друго относимо доказателство.“
4. В ал. 5 думите „и 5“ се заличават.
§ 28. В чл. 34 се правят следните изменения 
и допълнения:
1. Алинея 2 се изменя така:
„(2) В състава на комисията се включва 
задължително един правоспособен юрист, а 
останалите членове са лица, притежаващи 
необходимата професионална квалификация и 
практически опит в съответствие с предмета 
и сложността на поръчката. Комисията се 
състои от нечетен брой членове – най-малко 
петима, а в случаите по чл. 14, ал. 2 – най-
малко трима.“
2. В ал. 3 след думите „чл. 7, т. 1 – 4“ се 
добавя „могат да“.
3. Алинея 4 се отменя.
§ 29. В чл. 35, ал. 1, т. 2 думите „по смисъла 
на Закона за предотвратяване и установяване 
на конфликт на интереси“ се заличават.
§ 30. Създава се чл. 36а:
„Чл. 36а. (1) Възложителят или упълно­
мощеното лице по чл. 8, ал. 2 има право 
на контрол върху работата на комисията за 
провеждане на процедурата преди издаване 
на съответните решения.
(2) При осъществяване на контрола по ал. 1 
възложителят проверява само съдържанието 
на съставените от комисията протоколи за 
съответствие с изискванията на закона и 
предварително обявените условия на общест­
вената поръчка.